פירוש נוסף ערך זה עוסק בזמרת ישראלית. אם התכוונתם לאלת הפריון האכדית, ראו עשתר.

**אסתר (אתי) זך ביטון** (נולדה ב-10 בנובמבר 1968), הידועה בשם הבמה **אישְתאר**, היא זמרת בינלאומית ישראלית.

ביוגרפיה
--------

אישתאר נולדה בקריית אתא במשפחה יהודית לאם ממוצא מצרי ולאב ממוצא מרוקאי. החלה לשיר במועדונים כבר בנעוריה מגיל 14. בשלב מוקדם בקריירה שלה אימצה את שם הבמה **"אישתאר"**, שמזכיר את שמה המקורי, אסתר, ואת שם אלת הפיריון והאהבה האכדית "עשתר".

לאחר שירותה הצבאי, כמכונאית המטוסים הראשונה בצה"ל, עברה ב-1994 להתגורר בצרפת, שם החלה לעבוד כזמרת בפאבים ובתי מלון,
בשנת 1996 החלה להקליט את אלבומה הראשון עם להקת "אלאבינה" (אנ'), להקה שסגנונה הוא מוזיקת העולם ומשלב גם סגנונות של פלמנקו, מוזיקה ערבית, מוזיקה צוענית וסגנונות נוספים. אישתאר עצמה שרה בערבית, צרפתית, אנגלית, ספרדית, רוסית ועברית. הלהקה זכתה להצלחה רבה באירופה ובארצות הברית במחצית השנייה של שנות ה-90 ובראשית שנות האלפיים.
זו הפעם הראשונה ששיר בשפה הערבית נכנס ישירות למצעד הבילבורד הלטיני אמריקאי למקום השביעי.

החל משנת 2000 החלו שני חלקי הלהקה לפתח קריירות נפרדות תוך שמירה במקביל על מסגרת להקת אלאבינה. באותה שנה יצא הלהיט הבינלאומי "אלבינה", שהזניק את הקריירה המוזיקלית שלה. בשנת 2000 חתמה אישתאר עם חברת התקליטים סוני קולומביה והוציאה אלבום בצרפתית שנקרא ISHTAR. את האלבום עיבד המוזיקאי הצרפתי ז'אק ונרוסו (צר') אשר חיבר גם חלק מהלחנים לאלבום. באלבום זה חידשה אישתאר לראשונה את ״חורשת האקליפטוס״, מאת נעמי שמר וזכתה להצלחה.

ב-2003 שבה לישראל לאחר ארבע שנים שבהן הופיעה בעולם.

בשנת 2008 הוציאה אלבום מוזיקלי בשם "רגה בום", עם הלהקה "לוס ניניוס דה סרה".

בשנת 2009 הוציאה דואט עם קובי פרץ בשם "יחד", שזכה להצלחה רבה ולפרס ה-Big Apple Music Award. בסוף שנה זו הוציאה שיר בשם "האור", שהיא עצמה הייתה שותפה גם בהלחנתו. היא הופיעה באופן חד-פעמי בישראל, בתל אביב, שם ביצעה את להיטיה, הישנים של אלאבינה והחדשים של שנות ה-2000.

אישתאר שיחקה בתפקיד מרכזי בסרטו של בני תורתי "בלדה לאביב הבוכה" (2012).

ב-2012 יצא האלבום של אישתאר "7" האלבום הושק לראשונה בישראל. הסינגלים היו "For Ever", "Mi Amor" ועוד. כמו כן באותה שנה הופיעה אישתאר בזאפה, בהאנגר 11 ובעוד מקומות בארץ.

בשנת 2014 השתתפה בסדרה 6 אימהות לצד מפורסמות נוספות. בשנת 2016, נחתם שיתוף פעולה של אישתאר עם חברת הטלוויזיה וההפקות TF1, אשר הוביל להפקת האלבום baila והסינגל הראשון שלו הוא A PARIS (אשר נכתב על ידי דורון מדלי). האלבום זכה להצלחה והגיע למקום 5 במצעדים.

חיים פרטיים
-----------

נשואה למישל, המשמש כמנהל שלה, וב-2007 נולדו לשניים תאומים, בן ובת.

בשנת 2019 חזרה אישתאר להתגורר בארץ עם משפחתה.

דיסקוגרפיה נבחרת
----------------

### אלבומים (סולו)

* 2000: *The Voice of Alabina*
* 2003: *Truly (Emet)*
* 2005: *Je Sais d'où Je Viens*
* 2005: *The Alabina Years*
* 2009: *Best of Ishtar Alabina*
* 2012: *7*
* 2016: *Baila*

קישורים חיצוניים
----------------

ויקישיתוף מדיה וקבצים בנושא **אישתאר** בוויקישיתוף
* 

* אתר האינטרנט הרשמי של אישתאר (באנגלית)

* אישתאר, במסד הנתונים הקולנועיים IMDb (באנגלית)

* אישתאר, באתר ספוטיפיי

* אישתאר, באתר AllMusic (באנגלית)

* אישתאר, באתר MusicBrainz (באנגלית)

* אישתאר, באתר Discogs (באנגלית)

* אישתאר, באתר Songkick (באנגלית)

* אישתאר, באתר Genius

* אישתאר, באתר MOOMA (בארכיון האינטרנט)
* ביוגרפיה של אישתאר באתר הרשמי (באנגלית)
* ביוגרפיה של אישתאר, אתר המוזיקה של הרדיו הצרפתי הבינלאומי (RFI) (באנגלית)
* טל פרי, שורפת במבטה, כתבה באתר מומה, 11 בנובמבר 2007
* שרון בן דוד, מלכת המוזיקה העולמית, באתר את, 2 בינואר 2008
* אור ברנע, החיים הם סרט, באתר ynet, 9 בפברואר 2010
* אבי שושן, "לא רציתי להשתעבד למכונה ששמה 'אישתאר'", באתר ynet, 21 ביוני 2011
* שגיא בן נון, שומעים בקולה: אישתאר מספרת על ההצלחה בחו"ל והאכזבה מישראל, באתר nrg‏, 26 במאי 2012
* אבי שושן, אישתאר: "הקרבתי את האמנות בשביל הלוק", באתר ynet, 4 בנובמבר 2012
* ניר וולף, ‏נסיקה צרפתית, באתר ישראל היום, 3 באוקטובר 2014

הערות שוליים
------------

1. ↑  הזמרת אישתאר חוזרת לישראל, באתר הארץ, 12 בנובמבר 2003

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313603605171
* BnF: cb140361649 (data)
* ISNI: 0000 0000 5491 3973
* LCCN: no2007009171
* MusicBrainz: f98c6e06-a95a-4446-918f-c363f57695f8
* VIAF: 66666065
* WorldCat: lccn-no2007009171

 |